Kaikki etsivät rakkautta.
Kaikki etsivät sitä epätoivoisesti.
Meidän on osoitettava heille Jeesuksen rakkautta.
Sitä on todellinen herätys.
He tarvitsevat vain ikuista rakkautta.
Nouskaa ja osoittakaa heille rakkautta.
Yliluonnollista rakkautta.
PATRICIA KING IKUINEN RAKKAUS
Tervetuloa ohjelman pariin.
Tänään aion opettaa oikean kumppanin löytämisestä.
Tämä tulee olemaan hyvin jännittävä ohjelma niille, -
jotka etsivät aviopuolisoa.
Jos olet jo naimisissa, tunnet varmasti jonkun, joka ei vielä ole.
Voit antaa hänelle neuvoja.
Jumala on kiinnostunut tästä aiheesta.
Hän haluaa järjestää avioliittoja, joista tulee hedelmällisiä.
Jos haluaisit mennä naimisiin, -
Jumala tukee haluasi.
Sain Herralta profetian sanan vuonna 2011.
Hän sanoi, että vuonna 2012 tullaan järjestämään enemmän häitä -
kuin koskaan aiemmin.
Hän kehotti minua profetoimaan ja rukoilemaan asian puolesta.
Aloin rukoilla, ja näin kuinka Jumala alkoi yhdistää ihmisiä.
Ihmiset, jotka olivat olleet vuosikausia sinkkuja, -
löysivät yhtäkkiä aviopuolisonsa.
Sinä vuonna kävin useammissa häissä kuin olen koskaan käynyt.
Joulukuussa 2012 Herra muistutti minua profetian sanasta, -
joka koski avioliittoja.
Hän sanoi, että vuonna 2013 tulee olemaan vieläkin enemmän häitä.
Hän sanoi, että vihollinen vihaa avioliittoa.
Hän haluaa estää ihmisiä menemästä naimisiin.
Hän hyökkää avioliittoja vastaan.
Kun olin nuori uskova 1970-luvulla, -
Jumala vei minut ylös toiseen taivaaseen.
Näin demonisen strategiakeskuksen, -
jossa demonit suunnittelivat kristillisten avioliittojen tuhoa.
Herra sanoi, että hän haluaa minun rukoilevan tämän asian puolesta.
Demonit ottavat kristilliset avioliitot kohteekseen, -
koska kahdella on paljon enemmän vaikutusta kuin yhdellä.
Liittosuhteessa on niin paljon voimaa, -
että aviopuolisot voivat edistää Jumalan valtakuntaa -
olemalla yhtä mieltä Hengessä.
Meillä on henki, sielu ja ruumis.
Jokainen osa meistä käyttäytyy eri tavalla.
Meidän henkemme voi olla yhteydessä hengenmaailmaan.
Sielumme, joka käsittää mielemme, tunteemme ja tahtomme, -
liittyy ihmissuhteisiin.
Ihmissuhteisiin tarvitaan sielua.
Fyysinen ruumiimme on yhteydessä fyysiseen maailmaan.
Kun ihmiset menevät naimisiin ja aloittavat seksielämän, -
heidän henkensä yhtyvät toisiinsa.
Seksuaalisessa suhteessa liitämme yhteen samanaikaisesti -
henkemme, sielumme ja ruumiimme.
Olen tehnyt webinaari-opetuksen, -
joka sinun kannattaa kuunnella.
Siinä käsitellään tätä aihetta perusteellisesti.
Tuon esiin raamatunkohtia, -
jotka opettavat, että olemme henkiä -
ja että henkemme yhdistyvät seksuaalisessa yhdynnässä.
Raamattu opettaa, että jos mies yhtyy prostituoituun, -
heidän henkensä liittyvät yhteen.
Henget yhtyvät jokaisen seksikumppanin kohdalla.
Myös demoniset henget voivat silloin tulla mukaan kuvioihin.
Seksi ei ole pelkkää fyysistä toimintaa, -
vaan sielu on myös mukana.
Se on ainoa synti, joka tapahtuu ruumiin sisällä.
Kaikki seksuaaliset teot avioliiton ulkopuolella ovat syntiä.
Niillä on epämieluisia seurauksia.
Hyviä seurauksia tulee silloin, -
kun mies ja nainen säästävät itsensä toisilleen.
Jos olet menettänyt neitsyytesi, voit palata Herran luo -
ja pyytää häntä puhdistamaan sinut.
Hän voi puhdistaa sinut valkeaksi kuin lumi.
Jumalan lunastusveri on voimallinen puhdistamaan sinut.
Hän tekee sinusta virheettömän.
Jumala haluaa, että seksielämä alkaa vasta vihkimisen jälkeen.
Avioliitto on kahden osapuolen tekemä liittosuhde.
Se on laillisesti pätevä sopimus, -
ja siihen liittyy myös mysteeri.
Avioliitto kuvaa symbolisesti sitä liittoa ja yhteyttä, -
joka Kristuksella on seurakunnan kanssa.
Hän vuodatti verensä, jotta voisimme olla hänen kanssaan.
Avioliitto on sen esikuva.
Se on laillisesti pätevä liitto ja sopimus.
Kun aviopuolisot ovat lausuneet valansa -
ja siten luvanneet rakastaa toisiaan, -
avioliitto tulee täydelliseksi sillä, -
että aviopuolisot ovat intiimissä sukupuoliyhteydessä.
Jumala teki naisen ruumiin niin, että hänellä on immenkalvo, -
joka suojaa häntä hääyöhön saakka.
Kun immenkalvo hääyönä rikkoontuu, nainen vuotaa verta.
Liittoon liittyy aina veren vuodatusta.
Avioliitto on pyhänä liittona niin voimallinen, -
että puolisoiden saamat siunaukset siirtyvät puolisolta toiselle.
Heistä tulee yksi liha.
Jumala suunnitteli naisen ja miehen ruumiit yhteensopiviksi.
Jumala teki tästä yhteensopivuudesta liiton merkin.
Tämä rakkauden teko tekee puolisot yhdeksi lihaksi.
Se on voimallista, ja siksi vihollinen yrittää turmella seksin.
Hän yrittää hämmentää meitä seksuaalisesti.
Monet ihmiset hämmentyvät seksuaalisesta suuntautumisestaan.
Ihmiset toimivat tunteidensa perusteella.
Tunteet eivät kuitenkaan tiedä, mikä on oikein ja mikä väärin.
Tunteet eivät tiedä, mikä on Jumalan tahto ja mikä ei.
Jumalan tahto löytyy hänen Sanastaan, -
ja meidän on päätettävä totella sitä.
Myrkky tappaa, vaikka se sillä hetkellä maistuisi hyvältä.
Meidän täytyy elää Jumalan suunnitelman mukaan.
Jumala loi sinut ja suunnitteli sinut kumppania varten.
Jos tunnet halua mennä naimisiin, se on Jumalan tahto kohdallasi.
Jotkut miettivät, haluaisiko Jumala pitää heidät sinkkuina.
Kysyn heiltä, pitävätkö he sinkkuna olemisesta.
Jotkut saavat Jumalalta kutsun pysyä naimattomina.
Jos et kuitenkaan tunne, että sinut on armoitettu siihen, -
uskon, että Jumala haluaa sinun löytävän aviopuolisosi, -
jotta voit lisääntyä ja saada tämän yhteyden Herrassa.
Jumala haluaa sanoa sinulle, että hän on antanut sinulle halun -
mennä naimisiin.
Jos haluat löytää kumppanin Pyhän Hengen johdatuksessa, -
Jumala haluaa auttaa sinua.
Se on mahdollista, ja profetoin sinulle, että se tapahtuu.
Viime aikoina pidin aiheesta webinaarin, -
ja kolmen kuukauden päästä minuun otti yhteyttä nainen, -
joka oli heti sen jälkeen tavannut miehensä ja mennyt jo naimisiin.
Se oli aika nopea avioliitto.
Se kuitenkin onnistui hyvin, -
koska Jumala on kaiken tämän takana.
Hän haluaa järjestää lisää pyhiä liittoja ja siunata niitä, -
jotta aviopuolisot voisivat olla yhdessä vahvempia kuin yksin.
Alussa Jumala loi miehen ja naisen, ja sitten hän yhdisti heidät, -
jotta he voisivat olla hedelmällisiä ja lisääntyä.
Jumala, mies ja nainen muodostavat erinomaisen yhdistelmän.
Se oli Jumalan tarkoitus alusta alkaen.
Sen takia naiset kokevat luonnostaan vetoa miehiin -
ja miehet naisiin, ellei jokin haava pääse sitä häiritsemään.
Mies ja nainen olivat alun perin yhtä, ja heidät erotettiin, -
jotta he voisivat yhdistyä ja täyttää maan Jumalan tuntemisella.
Olen tehnyt opetus-DVD:n, joka on täynnä tietoa siitä, -
miksi tarvitsemme liittosuhteita.
Opetan myös siitä, pitäisikö ihmisten seurustella vai ei.
Vastaan sinkkujen kysymyksiin pieleen menneistä suhteista.
Miten niistä voi parantua? Missä tilanteissa saa mennä naimisiin?
Tätä kaikkea käsitellään opetus-DVD:lläni.
Haluan, että saat sen.
Tämä DVD on auttanut monia löytämään unelmiensa puolison.
Patricia King haluaa kiittää tukijoitaan -
antamalla heille lahjaksi tämän DVD:n.
Saat sen lahjaksi, kun lahjoitat vähintään 20 dollaria.
Tilaa lahja osoitteesta patriciaking.com.
Kumppaniemme avulla...
lähetämme tiimejä...
kadotettujen ja kärsivien luo...
kaikkialle maailmaan...
ja viemme valoa pimeään.
Tule mukaan. Ryhdy kumppaniksemme.
Rekisteröidy osoitteessa xpministries.com
DVD:ltä löytyy syvällistä opetusta siitä, -
kuinka voit valmistautua kumppaniasi varten -
ja kuinka voit löytää hänet.
Nyt käyn läpi muutaman asian, -
joista varmasti on sinulle apua.
Kuinka aviopuolison voi löytää?
Ensiksi sinun on mietittävä, haluatko todella mennä naimisiin.
"Haluaisin kyllä naimisiin, mutta...."
Jos käytät mutta-sanaa, et ehkä haluakaan mennä naimisiin.
Joskus ihminen käy sisäistä taistelua siitä, -
haluaako hän naimisiin, vai onko se pois jostain muusta.
Sinun on varmistuttava halustasi mennä naimisiin.
Voit kysyä itseltäsi, voisitko elää sinkkuna koko elämäsi.
Miltä se ajatus tuntuisi?
Päätöksen on perustuttava toiveisiisi.
Jumala antaa sydämeesi haaveita, -
mutta sinun on tiedettävä, mitä ne ovat.
Toiseksi on mietittävä, mitä uskomuksia sinulla on itsestäsi.
Sydämesi uskomukset vaikuttavat siihen, millainen sinusta tulee.
Luomme ympärillemme tietynlaisen ilmapiirin.
Kirjassani "Create your world" opetan, kuinka voimme -
luoda näitä ilmapiirejä.
Kerron, miten tämä liittyy kumppanin löytämiseen.
Ehkä uskot, ettei sinusta tulisi hyvää aviopuolisoa -
tai ettei kukaan haluaisi sinua puolisokseen.
Jos uskot niin, luot ympärillesi ilmapiirin, -
joka välittää nämä uskomukset sinusta muille ihmisille.
Kuvitellaan, ettet usko olevasi tarpeeksi hyvä aviopuolisoksi.
Uskot, ettet tule ikinä löytämään aviopuolisoa.
Luot ympärillesi sellaisen energiakentän, -
joka alkaa karkottaa lähellesi tulevia puolisoehdokkaita.
He eivät edes halua tutustua.
Voit kuitenkin tarrautua tarkoituksellisesti siihen, -
että Jumala on luonut sinut avioliittoa varten.
Usko, että sinusta tulee hyvä puoliso -
ja että Jumala auttaa sinua rakastamaan hyvin.
Jos kasvatat tällaista uskomusta itsessäsi, -
alat vetää puoleesi toisia ihmisiä.
Kaikki riippuu uskomuksistasi.
Sananl. 23:7 "Sillä niinkuin hän mielessään laskee, -
niin hän menettelee."
Sinun on saatava uskomuksesi vastaamaan Raamatun Sanaa.
Jumala on antanut sinulle suosiota ja siunannut sinua.
Uskotko, että olet jo saanut hänen siunauksensa?
Jos uskot, sinusta tulee täydellinen aviopuoliso.
Kolmanneksi, sinun on mietittävä, millaisesta avioliitosta haaveilet.
Älä pelkää suuria unelmia.
Mieti, millaista olisi olla avioliitossa.
Mitä toiveita siihen liittyy?
Uskalla unelmoida suuria.
Kun tiedät unelmasi, voit astua niihin.
Sananl. 29:18: "Missä ilmoitus puuttuu, -
siinä kansa käy kurittomaksi."
Sinun on tärkeä tietää, millainen näkysi on.
Voit kirjoittaa ylös, millainen olisi unelmiesi aviopuoliso.
Kukaan ihminen ei kuitenkaan ole täydellinen, -
paitsi Jeesus.
Voit kirjoittaa ylös 999 ihannepuolison luonteenpiirrettä.
Sitten voit vuodattaa armon öljyä listasi päälle.
Lista itsessään ei ole paha, mutta se tarvitsee armon öljyä.
Kauneus on katsojan silmässä.
Kun Jumala tuo eteesi oikean henkilön, -
kuuntele silloin sydäntäsi.
Älä liikaa hengellistä odotuksiasi siitä, -
miten Jumala osoittaa sinulle sen oikean.
Usein Jumala haluaa nähdä, mitä mieltä itse olet siitä henkilöstä.
Joskus ihmiset hengellistävät asioita liikaa.
Joissain kulttuureissa avioliitot ovat järjestettyjä.
Vanhemmat valitsevat lapsilleen aviopuolisot.
Jotkut näistä avioliitoista ovat onnellisia, toiset eivät.
Onni on kuitenkin mahdollista löytää.
Joskus itse Jumala osoittaa uskovalle sen oikean puolison.
Jotkut kristityt johtajat uskovat, -
että Jumala on varannut jokaiselle vain yhden oikean puolison.
Ehkä se on toiminut niin heidän kohdallaan, -
mutta minä en yleistäisi sitä.
Uskon, että Jumala haluaa tietää, millaisen puolison me haluaisimme.
Ketä me rakastamme?
Hän lupaa olla kanssamme, jos sitoudumme avioliittoon.
Älä liikaa tuijota Jumalan antamia merkkejä.
Tietenkin on varmistuttava siitä, että Jumalan näyttää vihreää valoa.
Älä kuitenkaan liioittele.
Jokaisella on omat hyvät ja huonot puolensa.
Avioliiton hienoin puoli on se, että puolisot oppivat rakastamaan -
ja kasvavat liitossaan.
Neljäs tärkeä asia on odotusten voima.
Ala odottaa innokkaasti aviopuolisosi löytymistä.
Voit kohdata hänet minä hetkenä tahansa.
Odotuksesi luovat ilmapiirin, -
jossa Jumala voi täyttää odotuksesi.
Jos et odota mitään, jäät masentuneena kotiin.
Päätät, ettet enää lähde kotoa, -
koska Jumala voi yhtä hyvin tuoda aviopuolison kotiisi.
Jos et odota mitään, et saa mitään.
Kasvata siis odotuksiasi.
Viidenneksi, etsivä löytää.
Monet, jotka tahtovat naimisiin, eivät edes etsi puolisoa.
Eräs mies kertoi odottavansa sitä, että Jumala tuo hänelle puolison.
Sanoin: "Joka vaimon löysi, se onnen löysi." Sananl. 28:22.
Kysyin häneltä, oliko hän yrittänyt löytää vaimoaan.
Hän sanoi, ettei aikonut etsiä vaimoa.
Hän odotti Jumalan tuovan vaimon hänen ovelleen.
Sanoin, että jos hän uskoo niin, ehkä Herra niin tekeekin.
Rohkaisin häntä kuitenkin etsimään vaimoa.
Matt. 7:7. "Etsikää, niin te löydätte."
Kuudenneksi, lausu oikeita sanoja itsestäsi.
Jos päivittelet ääneen sitä, ettet koskaan löydä aviopuolisoa, -
et todennäköisesti häntä löydäkään.
Ääneen lausutut sanasi tulevat toteutumaan.
Ala lausua ääneen siunauksen ja uskon sanoja.
Silloin ne alkavat toteutua haaveittesi puitteissa.
Seitsemänneksi, ala kasvaa hengellisesti.
Hengellinen epäkypsyys tuottaa ongelmia avioliitossa.
Käytä odotusaika hyväksesi ja etsi sisäistä parantumista.
Aviopuolisosi ei voi täyttää kaikkia tarpeitasi.
Jeesus ei pannut uskoaan ihmisiin, koska hän tiesi ihmisten sydämet.
Hän antoi Jumalan täyttää tarpeensa.
Aviopuolisot antavat ja saavat toisiltaan paljon.
Sinun on kuitenkin hoidettava sydäntäsi -
ja pyrittävä pitämään se eheänä.
Eheydymme vaiheittain läpi elämämme, -
mutta meidän on ymmärrettävä Jumalan työtapoja, -
jotta avioliittomme onnistuu.
Kun odotat aviopuolisoasi, voit jo valmistautua hengellisesti.
Voit myös valmistautua avioliittoon taloudellisesti.
Tee kaikkesi, jotta olisit valmis.
Aikamme on lopuillaan, mutta haluan antaa sinulle profetian.
Jumala rakastaa sinua, ja hänellä on sinulle aviopuoliso.
Hän rakastaa teitä molempia ja haluaa yhdistää teidät.
Se on hänen tahtonsa, koska toivot sitä.
Paistattele hänen rakkaudessaan ja etsi hänen valitsemaansa puolisoa.
Tämä DVD on auttanut monia löytämään unelmiensa puolison.
Patricia King haluaa kiittää tukijoitaan -
antamalla heille lahjaksi tämän DVD:n.
Saat sen lahjaksi, kun lahjoitat vähintään 20 dollaria.
Tilaa lahja osoitteesta patriciaking.com.
Kumppaniemme avulla...
lähetämme tiimejä...
kadotettujen ja kärsivien luo...
kaikkialle maailmaan...
ja viemme valoa pimeään.
Ryhdy kumppaniksemme.
Rekisteröidy osoitteessa xpmedia. com
Suomennos: Hanna Tischer